b'\n_START_ARTICLE_\nPeter Noone\n_START_SECTION_\nUngdoms\xc3\xa5rene\n_START_PARAGRAPH_\nPeter Noone ble f\xc3\xb8dt i Davyhulme, Lancashire, som den nest eldste av fem barn. Hans far var regnskapsf\xc3\xb8rer. Peter var elev ved Wellacre Primary School i Flixton, St. Bede\'s College, Manchester, og Stretford Grammar School, Stretford, ved Manchester._NEWLINE_Han var med i en rekke fjernsynsforestillinger. Bl.a. i s\xc3\xa5peoperaen Coronation Street. Noone studerte stemmebruk og drama ved Manchester School of Music, hvor han vant en Outstanding Young Musician Award.\n_START_SECTION_\nHerman\'s Hermits\n_START_PARAGRAPH_\nTil \xc3\xa5 begynne med brukte han artistnavnet Peter Novac, og var ikke mer enn 15 \xc3\xa5r da han ble vocalist og frontfigur for Herman\'s Hermits, som ble oppdaget av talentspeider Harvey Lisberg.  Som "Herman", ble han en ofte avbildet artist i internasjonale publikasjoner, som f.eks. forsiden av Time Magazine._NEWLINE_Hans mest ber\xc3\xb8mte sanger er: "I\'m into Something Good", "Mrs. Brown, You\'ve Got a Lovely Daughter", "I\'m Henry the Eighth, I Am", "Silhouettes", "Can\'t You Hear My Heartbeat", "Just a Little Bit Better", "Wonderful World", "There\'s a Kind of Hush", "A Must to Avoid", "Listen People", "The End of the World]]", og "Dandy". Herman\xe2\x80\x99s Hermits solgte mere enn 60 millioner plater, og mottok gullplater for fjorten single rog sju album. The Hermits ble to ganger k\xc3\xa5ret til Cashbox\' "Entertainer of the Year"._NEWLINE_Ogs\xc3\xa5 som Herman opptr\xc3\xa5dte Peter Noone i hundrevis av fjernsynsprogrammer, inkludert de popul\xc3\xa6re TV-showene til Ed Sullivan, Jackie Gleason, Dean Martin og Danny Kaye. Han var med i ABCs musikalversjon av The Canterville Ghost, og i Hallmark Hall of Fames presentasjon av klassikeren Pinocchio, hvor han spilte hovedrollen. Han var ogs\xc3\xa5 med i tre spillefilmer for M-G-M: Mrs. Brown, You\'ve Got A Lovely Daughter, Hold On! og When The Boys Meet The Girls.\n_START_SECTION_\nSolokarriere\n_START_PARAGRAPH_\nEtter at han trakk seg fra Herman\'s Hermits i 1971 har Peter Noone utgitt fire singler for UK RAK Records, en singel for UK og US Philips, og flere singler for det lille, britiske plateselskapet, Bus Stop Records. Hans f\xc3\xb8rste single for RAK; "Oh! You Pretty Things", n\xc3\xa5dde 12.-plassen p\xc3\xa5 de britiske hitlistene. Den ble skrevet av David Bowie, som ogs\xc3\xa5 spilte piano p\xc3\xa5 l\xc3\xa5ta. I 1974 oppn\xc3\xa5dde Peter Noone en 15.-plass i US AC og 101.-plass i US Bubbling Under med "Meet Me on the Corner Down at Joe\'s Cafe" p\xc3\xa5 market Casablanca Records. I 1989 fikk han en 19.-plass i US AC med sin tolkning av Goffin & King\'s "I\'m into Something Good". P\xc3\xa5 1980-tallet utga Peter Noone et soloalbum kalt One of the Glory Boys._NEWLINE_Noone oppr\xc3\xa5dte som Frederic under New York Shakespeare Festivals\' Broadway-produksjon av Pirates of Penzance. Han turnerte ogs\xc3\xa5 USA i den nasjonale forestillingen og opptr\xc3\xa5dte ogs\xc3\xa5 p\xc3\xa5 Theatre Royal Drury Lane West End Production.\n_START_SECTION_\nThe Tremblers\n_START_PARAGRAPH_\nNoone ledet et kortlevd new wave-band, som kalte seg The Tremblers. De var p\xc3\xa5 turn\xc3\xa9 i 1980 og utga et album, "Twice Nightly." Foruten Noone besto bandet av Greg Inhofer (tangenter), Robert Williams (trommer), George Conner (sologitar) og Mark Browne (bass). If\xc3\xb8lge opplysninger gitt p\xc3\xa5 plateomslaget, var det en rekke ber\xc3\xb8mte musikere som leverte "licks & tricks," blant annet medlemmer av Tom Pettys Heartbreakers, Elton Johns backing band, Daryl Dragon and Dave Clark fra Dave Clark Five.\n_START_SECTION_\nSiriusXM\n_START_PARAGRAPH_\nPeter Noone leder n\xc3\xa5 et program p\xc3\xa5 SiriusXMs 60s p\xc3\xa5 6 stasjoner titulert "Something Good" etter Herman\'s Hermits\' hitsang "I\'m into Something Good".\n_START_SECTION_\nFamilie\n_START_PARAGRAPH_\nPeter Noone er gift med Mireille (f\xc3\xb8dt Strasser), fra det fransktalende Strasbourg. De ble gift 5. november 1968, Peter Noones tjuef\xc3\xb8rste f\xc3\xb8dselsdag. Paret har en datter, Natalie (f\xc3\xb8dt 3. juli 1985), som ogs\xc3\xa5 er sanger og l\xc3\xa5tskriver. Peter Noone bor for tiden p\xc3\xa5 Santa Barbara i California.'